संगीत की दुनिया में पिछले कुछ सालों से काफी बदलाव आया है. आज सुर से अधिक ताल हावी हो रहा है. पर उषा उत्थुप इस बदलाव का स्वागत करते हुए कहती हैं, पहले सब को एकसाथ वाद्यसंगीत के साथ गाना पड़ता था. कोरस सिंगिंग में अगर एक ने गलती की तो फिर से पूरा गाना गवाया जाता था. आज तकनीकी सुविधा की वजह से गायन बहुत आसान हो गया है. आज गा तो कोई भी सकता है, पर आवाज में कोई विशेषता नहीं होगी तो गाना अच्छा नहीं लगेगा. स्टूडियो में तो आप कुछ भी कर सकते हैं. पर जब आप शो में स्टेज पर गाते हैं तो आप को रीटेक का अवसर नहीं मिलता. मुझे हरिहरन, शंकर महादेवन, रूपकुमार राठौड़, शान, श्रेया घोषाल आदि के गाने पसंद हैं.